2025 թվականը Հայաստանում

Ստորև ներկայացված է **[[2025]] թվականին [[Հայաստան]]ում** տեղի ունեցած իրադարձությունները։

## Գործող պաշտոնյաներ

## Մարզպետներ

## Իրադարձություններ
### Հունվար
* Հունվարի 1 
** Ավելանում է փոքր ու միջին բիզնեսի շրջանառության հարկը, որը բարձրանում է 5-ից մինչև 10%։
** Հայաստանի վիճակագրական կոմիտեի տվյալներով Հայաստանի մշտական բնակչությունը կազմել է 3 միլիոն 75 հազար մարդ, որը 84,000-ով ավել է նախորդ տարվա համեմատ։
* Հունվարի 3 - Տավուշի մարզի Բագրատաշենի անցակետի պահեստում խոշոր հրդեհ է բռնկվում, որը հետագայում կանխվում է: Հրդեհի հետևանքով տուժել է 3 քաղաքացի:
* Հունվարի 4 - Հայաստանի քննչական կոմիտեն ձերբակալել է Հայաստանի ազգային հերոս, գեներալ-մայոր Տիրան Խաչատրյանին:
* Հունվարի 5 - Դատարանի որոշումով՝ 44-օրյա պատերազմի հետ կապված մեղադրանքով գեներալ-մայոր Տիրան Խաչատրյանը կալանավորվում է 2 ամսով։
* Հունվարի 6
** Հայաստանի պաշտպանության նախարարությունը կրկնակի հերքում է Ադրբեջանի պաշտպանության նախարարության այն երկու հաղորդագրությունները, ըստ որոնց հունվարի 5-ին՝ ժամը 22։00-ից մինչև 22։10-ն ընկած ժամանակահատվածում և հունվարի 6-ին՝ ժամը 14։10-ի սահմաններում, Հայաստանի զինված ուժերի ստորաբաժանումները կրակ են բացել հայ-ադրբեջանական սահմանի հարավ-արևելյան հատվածում տեղակայված ադրբեջանական դիրքերի ուղղությամբ։
** Արագածոտնի մարզում, Ապարան-Երևան երթուղին սպասարկող մարդատար «Gazel»-ը ենթարկվել է վթարի, ինչի հետևանքով 13 հոգի տարբեր վնասվածքներով տեղափոխվել են բժշկական կենտրոններ։
** Արագածոտնի մարզի Արուճ գյուղի Սուրբ Գրիգոր եկեղեցում կայանում է Սուրբ Ծննդյան հոգևոր երաժշտության երկրորդ փառատոնը, որին մասնակցում է Հայաստանի վարչապետ Նիկոլ Փաշինյանը։
* Հունվարի 8
** Հայաստանի վարչապետ Նիկոլ Փաշինյանի որոշմամբ, Արդարադատության նախարարության քրեակատարողական ծառայության պետ է նշանակվում Ծովինար Թադևոսյանը, իսկ մեկ այլ որոշմամբ՝ պրոբացիայի ծառայության պետ է նշանակվում Գուրգեն Աֆրիկյանը:
** Երևանում՝ Կառավարության շենքի մոտից մի քանի հարյուր քաղաքացիներ քայլերթով ուղևորվում են Դատախազության շենքի մոտ, չնշելով՝ իրենց խնդրի պատճառը։

### Մարտ
* Մարտի 26 - Ազգային ժողովն օրենք է ընդունում, որով հավանություն է տալիս Հայաստանի անդամակցությանը Եվրամիությանը։
* Մարտի 31 - Հայաստանի պետական պարտքը կազմում է 5 տրիլիոն 318 միլիարդ դրամ, ինչը նախորդ տարվա դեկտեմբերի 31-ի դրությամբ ավելացել է 4.4%-ով։

### Ապրիլ
* Ապրիլի 30
** Երևանի Նոր Նորք վարչական շրջանի շենքում վարչական շրջանի աշխատակիցները՝ վարչական ղեկավար Տիգրան Տեր-Մարգարյանի մասնակցությամբ ծեծի են ենթարկել ակտիվիստ Արթուր Չախոյանին, որը վարչական շենք էր եկել մասնակցելու հանրային քննարկմանը։ Ոստիկանները Չախոյանին տարել էին ոստիկանություն, այնուհետև նա տեղափոխվել է հիվանդանոց։ Նա ձերբակալվածի կարգավիճակ ունի։
** Երևանի Կարեն Դեմիրճյանի անվան մարզահամերգային համալիրում տեղի է ունեցել Խազեր հայկական երաժշտական մրցանակաբաշխությունը։

### Մայիս
* Մայիսի 1
** Ադրբեջանի զինված ուժերը, գիշերը շուրջ 4-ժամյա անընդմեջ կրակահերթեր է իրականացրել Սյունիքի մարզի Խնածախ գյուղի ուղղությամբ տեղակայված մարտական դիրքերից:
** Կաշառք ստանալու մեղադրանքով կալանավորվել է Շենգավիթ վարչական շրջանի ընդհանուր իրավասության դատարանի դատավոր Արտուշ Գաբրիելյանը։
** Աշխատանքի և աշխատավորների միջազգային օրվա կապակցությամբ՝ Հայաստանի արհմիությունների կոնֆեդերացիան, Երևանում «Արժանապատիվ աշխատանք» խորագրով ավանդական երթ է անցկացնում։
* Մայիսի 4 - Կոտայքի մարզի Հրազդան համայնքում սկսվեցին 2-ամյա երեխայի որոնումները Մարմարիկ գետի երկայնքով, որոնք շարունակվեցին շուրջ 20 օր և ավարտվեցին մայիսի 24-ին՝ նրա դին գետից հատնաբերելով:
* Մայիսի 15 - Վարչապետ Նիկոլ Փաշինյանը Ալբանիայի մայրաքաղաք Տիրանայում մասնակցել է Եվրոպական քաղաքական համայնքի 6-րդ գագաթնաժողովին։

### Հունիս
* Հունիսի 9 - Վարչապետ Նիկոլ Փաշինյանը մեղադրում է Ամենայն հայոց կաթողիկոս և Հայ Առաքելական Եկեղեցու գերագույն հոգևոր առաջնորդ Գարեգին Բ-ին կուսակրոնության ուխտը խախտելու ու երեխա ունենալու մեջ և կոչ է անում հրաժարական տալ։
* Հունիսի 25 - Հայ Առաքելական Եկեղեցու արքեպիսկոպոս և ընդդիմադիր «Սրբազան պայքար» շարժման առաջնորդ Բագրատ Գալստանյանը ձերբակալվել է իշխանությունը տապալելու դավադրության մեղադրանքով։
* Հունիսի 27 - Հայ Առաքելական Եկեղեցու արքեպիսկոպոս և Շիրակի թեմի առաջնորդ Միքայել Աջապահյանը ձերբակալվել է պետական հեղաշրջում կազմակերպելու մեղադրանքով։

### Հուլիս
* Հուլիսի 8 - Ազգային ժողովում ծեծկռտուք է սկսվել ընդդիմադիր պատգամավոր Արթուր Սարգսյանի պատգամավորական անձեռնմխելիությունը վերացնելու հարցով։
* Հուլիսի 10 - Վարչապետ Նիկոլ Փաշինյանը հանդիպում է Ադրբեջանի նախագահ Իլհամ Ալիևի հետ Արաբական Միացյալ Էմիրություններում՝ երկու երկրների միջև խաղաղության բանակցությունների շրջանակներում։
* Հուլիսի 14 - Վարչապետ Նիկոլ Փաշինյանը Բրյուսելում հանդիպումներ է ունենում Եվրոպական խորհրդի նախագահ Անտոնիու Կոշտայի և Եվրոպական հանձնաժողովի նախագահ Ուրսուլա ֆոն դեր Լեյենի հետ՝ վերահաստատելու Եվրոպական Միության հետ Հայաստանի խորացող գործընկերությունը։

### Օգոստոս
* Օգոստոսի 8 - Վաշինգտոնի եռակողմ հանդիպման արդյունքում՝ ԱՄՆ նախագահ Դոնալդ Թրամփի միջնորդությամբ, Հայաստանի վարչապետ Նիկոլ Փաշինյանը և Ադրբեջանի նախագահ Իլհամ Ալիևը ներկայացրել են խաղաղության համաձայնագրի նախագիծ և համատեղ դիմում՝ ԵԱՀԿ-ին, որպեսզի լուծարվի ԵԱՀԿ Մինսկի խումբը։
* Օգոստոսի 31 - Պակիստանը ճանաչում է Հայաստանը որպես պետություն։

### Սեպտեմբեր
* Սեպտեմբերի 1 - Հայաստանի և Ադրբեջանի համատեղ դիմումից հետո ընդունված որոշմամբ, ԵԱՀԿ նախարարների խորհուրդը լուծարեց ԵԱՀԿ Մինսկի խումբը, որը փաստացի ավարտեց ավելի քան երեք տասնամյակ տևած միջնորդական գործընթացը։

## Տոներ

.

* Հունվարի 1-2 - Նոր տարվա օրեր
* Հունվարի 6 - Սուրբ ծնունդ
* Հունվարի 28 - Բանակի օր
* Մարտի 8 - Կանանց միջազգային օր
* Ապրիլի 21 - Զատկի երկուշաբթի
* Ապրիլի 24 - Հայոց ցեղասպանության զոհերի հիշատակի օր
* Մայիսի 1 - Աշխատանքի օր
* Մայիսի 9 - Հաղթանակի օր
* Մայիսի 28 - Հանրապետության օր
* Հունիսի 1 - Երեխաների պաշտպանության միջազգային օր
* Հուլիսի 5 - Սահմանադրության օր
* Սեպտեմբերի 21 - Անկախության օր
* Դեկտեմբերի 31 - Նոր տարվա գիշեր

## Սպորտում
* Հայաստանի ֆուտբոլի գավաթ 2024-25
* Ապրիլի 13-19 - 2025 թվականի Տափօղակով հոկեյի աշխարհի առաջնության չորրորդ դիվիզիոնի հանդիպումները կանցկացվեն Երևանում:

## Մահեր
* Հունվարի 7 - Լևոն Թավադյան (73), հայ ֆիզիկա-քիմիկոս, քիմիական գիտությունների դոկտոր (1988), ՀՀ ԳԱԱ թղթակից անդամ (2010), ՀՀ ԳԱԱ ակադեմիկոս (2014), Հայաստանի գիտության վաստակավոր գործիչ (2014)։
* Մարտի 11 - Սոֆի Ավագյան (94), հայ թարգմանչուհի, ԽՍՀՄ գրողների միության անդամ (1976):
* Մարտի 18 - Արա Դեղտրիկյան (60), հայ դերասան, հաղորդավար, ասմունքող, Հայաստանի վաստակավոր արտիստ (2010)։
* Մարտի 27 - Մառլեն Ասլանյան (93), խորհրդային և ռուս գենետիկ, կենսաբանական գիտությունների դոկտոր, պրոֆեսոր։
* Մայիսի 1 - Մելս Բաղդասարյան (78), հայ բանաստեղծ, արձակագիր, լրագրող, Հայաստանի գրողների միության անդամ (2007)։
* Մայիսի 14 - Դանիել Բիլալյան (78), ֆրանսահայ լրագրող, լուրերի հաղորդավար և հեռուստահաղորդավար։
* Մայիսի 15 - Արման Գրիգորյան (65), հայ արվեստագետ, նկարիչ, Հայաստանի արվեստի քննադատների ընկերակցության անդամ։
* Հուլիսի 2 - Ռուդիկ Եղիազարյան (81), խորհրդահայ ֆուտբոլիստ, կիսապաշտպան։

## Տես նաև
* 2024 թվականը Հայաստանում
* 2026 թվականը Հայաստանում

## Ծանոթագրություններ

Կատեգորիա:2020-ականներ Հայաստանում
Կատեգորիա:2025 Ասիայում
Կատեգորիա:2025 Եվրոպայում
Կատեգորիա:2025 Հայաստանում
Կատեգորիա:21-րդ դարի տարեթվեր Հայաստանում